
                      ΕΛΛΗΝΙΚΗ ΔΗΜΟΚΡΑΤΙΑ



        ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ                                                          
   ΠΕΡΙΦ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ 
                    ΚΕΝΤΡΙΚΗΣ ΜΑΚΕΔΟΝΙΑΣ 
        ΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ
           ΕΛΕΥΘΕΡΙΟΥ ΚΟΡΔΕΛΙΟΥ & ΒΕΡΤΙΣΚΟΥ
Ταχ. Δ/νση       : Α. Παπανδρέου 2 & Κατσαντώνη, 


Ελευθέριο Κορδελιό
Τ.Κ.                    : 56334                  

Πληροφορίες  : Γ. Υφαντής
Τηλέφωνο        : 2310707150                      

E-mail                : kpe@kpe-thess.gr                

Θέμα : «Πρόσκληση κατάθεσης οικονομικής προσφοράς για μετακίνηση στο Ευρωπαϊκό Πρόγραμμα: ERASMUS+»

Το Κέντρο Περιβαλλοντικής Εκπαίδευσης Ελευθερίου Κορδελιού & Βερτίσκου ζητά κατάθεση ενσφράγιστων προσφορών, σύμφωνα με την 33120/ΓΔ4/28-02-2017 Υ.Α., ΦΕΚ 681 τ.Β΄/06-03-2017, άρθρο 13, για την πραγματοποίηση μετακίνησης, στη L’ Escala, Ισπανία, στo πλαίσιo του Ευρωπαϊκού Προγράμματος Κινητικότητας Erasmus+ με κωδικό: 2019-1-EL01-KA104-062067  και τίτλο: «Ενισχύοντας την Εκπαίδευση εκτός Τάξης για την Αειφορία στην Πόλη» στο οποίο συμμετέχει το Κέντρο μας. Αντικείμενο του διαγωνισμού είναι η ανάδειξη της καλύτερης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά, έως την 20η Σεπτεμβρίου 2019 και ώρα 14.00. Η αξιολόγηση των προσφορών θα πραγματοποιηθεί την ίδια μέρα και ώρα 15:00. Η μετακίνηση θα πραγματοποιηθεί από Κυριακή 10/11/2019 μέχρι Σάββατο 16/11/2019, με τη συμμετοχή τριών (3) εκπαιδευτικών. Η προσφορά να περιλαμβάνει:

1. Αεροπορικά εισιτήρια από Θεσσαλονίκη για Βαρκελώνη στις 10/11/2019 και επιστροφή από Βαρκελώνη στη Θεσσαλονίκη στις 16/11/2019.
2. Διαμονή από 10/11/2019 έως και 14/11/2019 στη L’ Escala και από 14/11/2019 έως και 16/11/2019 στη Βαρκελώνη σε ξενοδοχείο/κατάλυμα κατηγορίας μέχρι 4 αστέρων.
3.
Ταξιδιωτική Ασφάλεια που να περιλαμβάνει και Ασφάλεια Υγείας για περιπτώσεις επείγουσας ιατρικής περίθαλψης και επαναπατρισμού, Ασφάλεια Γενικής Αστικής Ευθύνης υπέρ τρίτων, Ασφάλεια για Προσωπικά Ατυχήματα.
· Δικαίωμα συμμετοχής: Δικαίωμα συμμετοχής στο διαγωνισμό έχουν όλα τα ταξιδιωτικά γραφεία, που πληρούν τις κατά νόμο προϋποθέσεις για την παροχή της εν λόγω υπηρεσίας.
Σύνταξη και υποβολή προσφορών: Οι προσφορές θα υποβληθούν στο Κέντρο Περιβαλλοντικής Εκπαίδευσης Ελευθερίου Κορδελιού & Βερτίσκου, σε κλειστό φάκελο, από Τρίτη 17/9/2019 και ώρα 14.00 έως Παρασκευή 20/9/2019 και ώρα 14.00. Μαζί με την προσφορά του,  κάθε ταξιδιωτικό γραφείο και στον ίδιο φάκελο με αυτήν θα καταθέσει απαραιτήτως και υπεύθυνη δήλωση, στην οποία θα αναγράφεται ότι διαθέτει το ειδικό σήμα λειτουργίας και μάλιστα σε ισχύ. Στην προσφορά υποχρεωτικά θα καταγράφονται, επίσης, η Υποχρεωτική Ασφάλιση Ευθύνης Διοργανωτή, σύμφωνα με τη σχετική νομοθεσία, η  τελική συνολική τιμή της προσφοράς και ο επιμερισμός της ανά άτομο.
· Αξιολόγηση προσφορών: Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω  στάδια:

1.   Παραλαβή των φακέλων και αποσφράγιση προσφορών

2.   Έλεγχος

3.   Αξιολόγηση προσφοράς

4.   Επιλογή αναδόχου

       Οι προσφορές δεν πρέπει να έχουν αλλοιώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και να φέρει μονογραφή από τον προσφέροντα. Η προσφορά θα απορρίπτεται κατά την κρίση του οργάνου αξιολόγησης των προσφορών, εάν σε αυτήν υπάρχουν διορθώσεις που την καθιστούν ασαφή και θέτουν εν αμφιβόλω την εγκυρότητά της. Όσοι ενδιαφέρονται να λάβουν μέρος, μπορούν να υποβάλουν τις προσφορές τους με έναν από τους παρακάτω τρόπους:
α) προσωπικά ή διά εξουσιοδοτημένου εκπροσώπου στο ενδιαφερόμενο Κέντρο Περιβαλλοντικής Εκπαίδευσης
β) με συστημένη ταχυδρομική επιστολή που θα απευθύνεται στο ενδιαφερόμενο Κέντρο Περιβαλλοντικής Εκπαίδευσης.
Προσφορές  που δεν έχουν παραληφθεί εντός της ορισμένης προθεσμίας δεν λαμβάνονται υπόψη και επιστρέφονται, χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων ή των μέσων συγκοινωνίας.

· Επιλογή αναδόχου

Για  την  αξιολόγηση  των προσφορών συγκροτείται Επιτροπή με Πράξη της Παιδαγωγικής Ομάδας του Κέντρου Περιβαλλοντικής Εκπαίδευσης. Η  Επιτροπή  έχει  την  αρμοδιότητα  και  ευθύνη  επιλογής  του ταξιδιωτικού γραφείου που θα πραγματοποιήσει τη μετακίνηση. Η επιλογή του ταξιδιωτικού γραφείου καταγράφεται στο πρακτικό που συντάσσεται, στο οποίο αναφέρονται, επίσης, με σαφήνεια τα κριτήρια επιλογής. Το πρακτικό αυτό, εφόσον ζητηθεί, κοινοποιείται από τον Υπεύθυνο του Κέντρου σε κάθε συμμετέχοντα ή/και έχοντα νόμιμο δικαίωμα σχετικής ενημέρωσης, ο οποίος μπορεί να υποβάλει ένσταση κατά της επιλογής εντός δύο (02) ημερών από τη σύνταξη του πρακτικού  επιλογής. Μετά την αξιολόγηση των προσφορών και  την  εξέταση  τυχόν  ενστάσεων,  γίνεται  η  τελική επιλογή του  ταξιδιωτικού  γραφείου  και  το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με τη σχετική νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

i. Το εγκεκριμένο από την Παιδαγωγική Ομάδα αναλυτικό πρόγραμμα της μετακίνησης
ii. Η προσφερόμενη ασφάλεια 

iii. Το συνολικό κόστος της μετακίνησης
iv. Το κόστος ανά άτομο (που θα προκύπτει με διαίρεση του κόστους μετακίνησης διά του αριθμού των ατόμων)
v. Οι Γενικοί  Όροι συμμετοχής στη μετακίνηση.

Το Κέντρο Περιβαλλοντικής Εκπαίδευσης υποχρεούται να αναρτά στον πίνακα ανακοινώσεων και στην ιστοσελίδα του τις προσφορές των τουριστικών γραφείων, τη σύμβαση οργανωμένου ταξιδιού που υπογράφτηκε, καθώς και τον αριθμό του ασφαλιστηρίου συμβολαίου αστικής και επαγγελματικής ευθύνης.

Η  ΥΠΕΥΘΥΝΗ ΤΟΥ ΚΠΕ
Χρυσούλα Αθανασίου
